b72285fe5e1bf167b0f9c62607ef1e16
Hej Bolius

Vi har et sommerhus (Skovbo bjælkehus), som er behandlet med Gori22 samt Gori88, transparent, farve Pine. Det er blev malet første gang i 2005, da det var nyt, og er løbende blevet behandlet. Men nu er tiden kommet, hvor vi gerne vil give det en heldækkende behandling, da vi mener den er mere holdbar og har længere maling intervaller.

Derfor vil vi gerne bede om jeres råd og vejledning til en heldækkende behandling. På forhånd tak. Vedlagt et billede af sommerhuset fra 2020

Mvh Nina 


Beskytter heldækkende maling facaden bedre end træbeskyttelse?
bolius.dk
2021.39
Hej Nina

Jeg er ikke sikker på at en heldækkende maling nødvendigvis er bedre end den træbeskyttelse i hidtil har anvendt.

En heldækkende overflade maling kan gøre overfladen meget tæt og derved kan der opstå problemer med råd og svamp.

I har hidtil anvendt Gori produkter. Jeg vil anbefale jer at tage kontakt til Gori, jeg mener det er muligt at stille spørgsmål hos dem. Alternativt kan i tage en snak med farvehandleren. I mange farvehandlere er det malere, der står i butikken og kan give rådgivning.

Desuden findes der bjælkehusfirmaer i Danmark som giver rådgivning, også på huse som ikke er deres egen fabrikat. Det sidste koster nok nogle penge. Men det kan være godt givet ud., hvis alternativet er et hus der bliver nedbrudt.

[Leksikon/vejviser Typehuse af træ](https://www.trae.dk/leksikon/vejviser-typehuse-af-trae/)

